**VURDERINGSKRITERIER**

**FAGPRØVE I PLATEARBEIDERFAGET**

PLA3001 – KUNNSKAPSLØFTET

Sted:

Dato:

Kandidatens navn:

Prøveleder:

Prøvemedlem:

1. **Generelt om fagprøven**

Fagprøven er en praktisk prøve der kandidaten skal planlegge et arbeid, velge metoder for arbeidet, utføre arbeidet, kontrollere og dokumentere arbeidet og begrunne de valg som er gjort. Fagprøven skal gjennomføres innenfor en tidsramme på 5 virkedager.

Kandidaten har anledning til å bruke hjelpemidler som internett, spesifikasjoner, manualer, tegninger og lærebøker.

Fagprøven er delt inn i fire deler som hver for seg er gjenstand for vurdering. Til slutt gjør prøvenemnden en samlet vurdering av kandidatens kompetanse og gir en helhetlig vurdering av kandidatens prestasjon.   
De fire delene er:

1. **Planlegging**

Det skal utarbeides nødvendige planer for utførelse av den praktiske del av prøven. Normalt tidsforbruk på planleggingsdelen er ca. en halv virkedag (avtales med prøvenemden). *Ferdig planleggingsdel sendes leder for fagprøven per e-post før gjennomføringsdelen påbegynnes.* Planen skal inneholde:

* Fremdriftsplan
* Prosedyrer, standarder og arbeidsmetoder iht. kunde/bedriftens krav
* Valg av verneutstyr, HMS-vurdering og kildesortering
* Liste over nødvendig verktøy og maskiner
* Egenkontroll av utstyr og maskiner før bruk
* Materialforbruk
* Kappliste, utregninger og toleranser
* Behov for håndlanger

1. **Gjennomføring**

Arbeidet skal gjennomføres etter de planer kandidaten har utarbeidet i planleggingsdelen. Arbeidet kan bli observert og vurdert underveis ved planlagte møter og uanmeldte besøk. Følgende momenter vil bli viet vesentlig oppmerksomhet:

* Fremdrift i henhold til plan
* Arbeidsmetoder
* Bruk av forskrifter, normer, prosedyrer etc.
* Egen og andres sikkerhet/HMS
* Behandling av verktøy og maskiner, herunder vedlikehold av disse
* Orden og ryddighet på arbeidsplassen
* Materialbehandling
* Behandling av avfall
* Oppfølging i forhold til toleranser
* Problemløsningsevne
* Fagmessig utførelse

**3. Dokumentasjon**

Ved avslutning av prøven skal kandidaten dokumentere det faglige arbeidet som er utført. Følgende momenter vil være vesentlig i vurdering av kandidaten:

* Tegninger
* Måleskjemaer/sjekklister, rapport
* Medgått materiell og tid
* Sporbarhet
* Bilder/film
* Sikkerhetsdatablader
* **Iht. bedriftens prosedyrer og retningslinjer**

1. **Egenvurdering**

Ved avslutning av prøven skal kandidaten foreta en oppsummering og egenvurdering av det utførte arbeidet. Følgende momenter vil være vesentlig i vurdering av kandidaten:

* Gjennomføring av arbeid i henhold til plan, framdrift og tid
* Eventuelle HMS- og kvalitetsavvik
* Miljømessige forhold og avfallssortering
* Hva er du fornøyd med og hva er du mindre fornøyd med?
* Kunne noe vært gjort annerledes?
* Forslag til forbedringer

Normalt tidsforbruk på dokumentasjons- og egenvurderingsdelen er ca. en halv virkedag (avtales med prøvenemnden). Dersom nemnden finner det nødvendig, kan den i samtale til slutt stille spørsmål til faglig avklaring.

1. **Karaktersetting**

Følgende kjennetegn på kvalitet og kompetanse knyttet til karakterer benyttes ved karaktersetting:

|  |  |  |  |
| --- | --- | --- | --- |
| Til vurdering | Bestått meget godt | Bestått | Ikke bestått |
| **Planlegging** |  | | |
| -Tidsbruk  -HMS  -Fremdriftsplan/ arbeidsrekkefølge  -Valg av utstyr og verktøy  -Utregninger  -Sluttkontrollhensyn | Meget god forståelse for tidsbruk.  Forhold knyttet til HMS er nøye vurdert.  Planleggingen er godt gjennomarbeidet og strukturert med en realistisk fremdriftsplan.  Viser utregninger, kreativitet og finner gode løsninger.  Meget god sluttkontrollplan. | Viser god forståelse for tidsbruk.  Nødvendig hensyn til HMS, gjeldende regelverk og prosedyrer er ivaretatt  Det er utarbeidet en arbeidsplan der valg av materialer, utstyr og metoder inngår.  Kan regne ut og beregne.  God sluttkontrollplan. | Manglende forståelse for tidsbruk.  Nødvendige hensyn til HMS er utelatt.  Planleggingen er uklar eller mangelfull.  Dårlig valg av utstyr.  Manglende utregninger og beregninger.  Mangelfull eller ingen sluttkontrollplan. |
| Til vurdering | Bestått meget godt | Bestått | Ikke bestått | |
| **Gjennomføring** |  | | | |
| -Disponering av tid  -HMS  -Ryddighet, orden og samarbeidsevne   -Bruk av utstyr og håndtering av verktøy og maskiner  -Nøyaktighet i forhold til tegninger og toleranser  -Praktiske ferdigheter  -Tilrettelegging for videre produksjon/ andre faggrupper | Meget god kontroll på tidsbruk for jobben.  Ivaretar HMS-hensyn meget godt.  Kandidaten samarbeider og kommuniserer meget godt med kolleger/kunder.  Behersker maskiner og utstyr og verktøy.  Arbeidet/ordrer gjennomføres sikkert, nøyaktig og selvstendig i tråd med tegninger, prosedyrer og standarder.  Viser kreativitet og finner gode løsninger.  Sluttproduktet ligger på et høyt faglig nivå i henhold til bransjens krav og rammer. | Arbeidet fullføres i tråd med fremdriftsplan.  Følger bedriftens HMS.  Kandidaten viser at han kan samarbeide og kommunisere godt med kolleger/kunder.    Behersker maskiner og utstyr og verktøy.  Arbeidet utføres i tråd med tegninger, prosedyrer og standarder.  Evner å søke oppslag eller råd om mindre uklarheter knyttet til oppgaven.  Sluttproduktet ligger på et godt faglig nivå. | Sliter med å fullføre innenfor avtalt tidsramme.  Bryter regler for HMS.  Kandidaten viser liten evne til samarbeid og kommunikasjon.  Feil bruk av utstyr og verktøy.  Oppgaven er ikke i tråd med tegninger, prosedyrer og standarder.  Sluttproduktet er utilstrekkelig og vil være vanskelig å levere videre til kunden.  Fått hjelp av andre til gjennomføringen, noe som ikke var avtalt. | |
| **Dokumentasjon** |  | | | |
| -Planer  -Tegninger/skisser  -Prosedyrer, sjekklister, måleskjema  -Bilder/film  -Sluttkontroll (skjema, ev. mål, diagonaler) | Dokumentasjonsdelen gir meget god oversikt over gjennomføringen og viser hvordan tegninger, planen, rutiner/prosedyrer er fulgt, og at krav til mål, tester og toleranser er kontrollert.  Meget god sluttkontroll. | Dokumentasjonsdelen viser hvordan tegninger, planen, rutiner/prosedyrer er fulgt og at krav til mål, tester og toleranser er kontrollert.  God og tilstrekkelig sluttkontroll. | Dokumentasjonsdelen av fagprøven er uklar eller mangelfull, og ikke tilstrekkelig i forhold til tegninger og plan.    Sluttkontroll er mangelfull. | |
| **Egenvurdering** |  | | | |
| -Evne til faglig refleksjon  -Avvik med tanke på planleggingen  -Kvalitet/avvik  -Problemløsningsevne | Egenvurderingen utrykker god innsikt i faget.  Meget godt fulgt eller korrigert plan.  Kan kommunisere om faglige løsninger, forbedringer og utfordringer.  Meget god løsningsevne. | Egenvurderingen viser grei oversikt og forståelse for faget.  Godt fulgt eller korrigert plan.  Viser tilstrekkelig selvinnsikt innenfor faget.  God forståelse for problemløsningsevne. | Egenvurderingen mangler eller avdekker manglende forståelse for grunnleggende prinsipper i faget.  Mangler forklaring og forståelse for egne feil.  Egenvurdering ikke i samsvar med utførelse. Ser ikke løsninger. | |

1. **Vurderingsskjema**

Følgende skjema benyttes for å sette karakter på fagprøven:

|  |  |  |  |
| --- | --- | --- | --- |
|  | **Bestått meget godt** | **Bestått** | **Ikke bestått** |
| **Planlegging** |  | | |
| Kandidaten har vist evne til å planlegge eget arbeid med hensyn til verktøy som kommer til anvendelse |  |  |  |
| Kandidaten har vist evne til å planlegge eget arbeid med hensyn til materiell og utstyr som kommer til anvendelse |  |  |  |
| Beregning av tidsforbruk og rekkefølge |  |  |  |
| Kandidaten har vist evne til å bruke relevante prosedyrer, forskrifter, normer og regler |  |  |  |
| Begrunnelser for og forklaringer av   * rekkefølge og tidsbruk * HMS |  |  |  |
| **Gjennomføring** |  | | |
| Kandidaten viser evne til å holde orden og ryddighet, samt følge egne planer for fremdrift i arbeidet |  |  |  |
| Bruk av rutiner, krav og prosedyrer etc. |  |  |  |
| Innstilling og bruk av maskiner, utstyr og verktøy |  |  |  |
| Kandidaten viser kreativitet og evne til å ta selvstendige avgjørelser |  |  |  |
| Kandidaten har gjennomført de praktiske oppgavene etter tegninger og oppgitte toleranser |  |  |  |
| Kandidaten viser kunnskap i verktøy- og materialbehandling |  |  |  |
| **Dokumentasjon** |  | | |
| Hvordan arbeidet er dokumentert i tråd med instrukser, krav og prosedyrer |  |  |  |
| Hvordan arbeidet er dokumentert iht:   * tegninger * måleskjema * sjekklister * sporbarhet |  |  |  |
| **Egenvurdering** |  | | |
| Vurdering av og refleksjoner over eget arbeid – hva kandidaten er fornøyd med og mindre fornøyd med |  |  |  |
| Kandidaten viser god innsikt/forståelse i samtale rundt tegninger og prosedyrer |  |  |  |
| Begrunnelse for eventuelle endringer i arbeidet og forslag til hva som kunne ha vært gjort annerledes |  |  |  |
| HMS- og kvalitetsavvik? |  |  |  |
| Kandidaten har utført arbeidet iht. fremdriftsplan (timeforbruk) |  |  |  |
| Kandidaten har utført arbeidet iht. materialisten |  |  |  |
| Kandidaten har utført arbeidet iht. verktøylisten |  |  |  |
| **Karakter på fagprøven** (vurderingen er en helhetlig vurdering av kandidatens prestasjon ut fra punktene i skjemaet.) |  |  |  |
| **Dato:**  **Sign leder …………………………………………. Sign medlem………………………………………………….** | | | |